ডেস্ক রিপোর্ট : নির্ধারিত মূল্যের পর প্রাথমিক শেয়ারে (আইপিও) আর প্রিমিয়াম (অধিহার) নয়। অভিহিত মূল্যের পর কোম্পানির শেয়ারে প্রিমিয়াম পেতে হলে ওই কোম্পানিকে বুক বিল্ডিং পদ্ধতিতে আবেদন করতে হবে। সোমবার পাবলিক ইস্যু রুলের চূড়ান্ত অনুমোদন দিয়েছে নিয়ন্ত্রক সংস্থা বাংলাদেশ সিকিউরিটিজ অ্যান্ড এক্সচেঞ্জ কমিশন (বিএসইসি)। এর আগে ৭ ডিসেম্বর রুলসটির খসড়া অনুমোদন দেয়া হয়েছিল। শিগগিরই এ ব্যাপারে গেজেট প্রকাশ করা হবে। জানা গেছে, কোনো বেসরকারি কোম্পানি শেয়ারবাজারে তালিকাভুক্তির ক্ষেত্রে দুটি পদ্ধতি রয়েছে। একটি হল নির্ধারিত মূল্যের আইপিও এবং অন্যটি বুক বিল্ডিং পদ্ধতি। নির্ধারিত পদ্ধতিতে কোনো কোম্পানির ইস্যু মূল্য কত হবে, তা বিএসইসি ঠিক করে দেয়। কিন্তু বুক বিল্ডিং পদ্ধতিতে প্রাতিষ্ঠানিক বিনিয়োগকারীরা বিডিংয়ের মাধ্যমে দাম নির্ধারণ করে। কিন্তু এর আগে কিছু কোম্পানির আইপিওতে অতিরিক্ত প্রিমিয়াম দিয়ে বেশ সমালোচিত হয়েছে বিএসইসি। ফলে মূল্য নির্ধারণের বিষয়টি বুক বিল্ডিং পদ্ধতিতে ছেড়ে দেয়া হচ্ছে।